ફુલીયા હનુમાન રોડ ઉપર જમણી બાજુએ સૌપ્રથમ આ ગુફાઓ આવે છે. દ્રશ્યમાન આ ગુફા ઉપરકોટ કિલ્લાની નજીકની જ ગુફાઓ છે. જેનું પ્રવેશદ્વાર દક્ષિણ દિશાનું છે. આ ગુફાઓનો ઉપયોગ પ્યારેરામજી મઠ ખાતે પધારતા યાત્રિકો રહેવા માટે અને સાધુ સંતોને રહેવા તેમજ સાધના કરવા માટે થતો હશે તેવુ માની શકાય. ચોમાસા દરમિયાન ગુફામાં પડેલ પાણીનાં નિકાલ માટેની પણ સુંદર વ્યવસ્થા જોવા મળે છે. આ ગુફાઓની દેખરેખ ભારત સરકારનાં પુરાતન ખાતા પાસે છે.